Babelscape/SREDFM huggingface dataset:
Πόλεμοι της Δηλιακής Συμμαχίας

Οι Πόλεμοι της Δηλιακής Συμμαχίας (477-449 π.Χ.) ήταν πόλεμοι μεταξύ της Δηλιακής Συμμαχίας (Αθήνα και οι σύμμαχοι της) και της Περσίας. Αυτές οι συγκρούσεις αποτελούν την συνέχεια των Περσικών Πολέμων, μετά την Ιωνική Επανάσταση, την πρώτη και τη δεύτερη περσική εισβολή στην Ελλάδα.

Η ελληνική συμμαχία, με κέντρο τη Σπάρτη και την Αθήνα, οι οποίες νίκησαν τους Πέρσες στη δεύτερη περσική εισβολή, συνέχισε τις επιτυχίες νικώντας τις περσικές φρουρές στη Σηστό, στο Βυζάντιο, και τις δύο φρουρές στη Θράκη, το 479 και το 478 π.Χ. αντίστοιχα. Μετά την κατάληψη του Βυζαντίου, οι Σπαρτιάτες αποφάσισαν να μην συνεχίσουν τον πόλεμο, και νέα συμμαχία, γνωστή ως Δηλιακή, σχηματίστηκε, με την Αθήνα ως αρχηγό. Για τα υπόλοιπα 30 χρόνια, η Αθήνα κατείχε πρωτεύουσα θέση στη συμμαχία, η οποία σταδιακά εξελίχθηκε σε Αθηναϊκή Ηγεμονία.

Κατά τη διάρκεια της δεκαετίας του 470 π.Χ., τα μέλη της Δηλιακής Συμμαχίας οργάνωναν επιθέσεις στη Θράκη και στο Αιγαίο για να απομακρύνουν τις περσικές φρουρές από την περιοχή, υπό την ηγεσία του Αθηναίου πολιτικού και στρατηγού Κίμωνα. Στα πρώτα χρόνια της επόμενης δεκαετίας, ο Κίμωνας άρχισε εκστρατείες στη Μικρά Ασία, προσπαθώντας να ενισχύσει την ελληνική θέση εκεί. Στη μάχη του Ευρυμέδοντα, ο αθηναϊκός και ο συμμαχικός στόλος πέτυχαν διπλή νίκη, καταστρέφοντας τον περσικό στόλο και τον περσικό στρατό. Μετά τη μάχη, οι Πέρσες ανέλαβαν παθητικό ρόλο, αποφεύγοντας να αντιμετωπίσουν σε μάχη τους Αθηναίους.

Στα τέλη της δεκαετίας του 460 π.Χ., οι Αθηναίοι πήραν την απόφαση να υποστηρίξουν την Αίγυπτο στην επανάσταση της κατά της Περσίας. Αν και τα ελληνικά σώματα είχαν επιτυχίες, δεν κατάφεραν να καταλάβουν την περσική φρουρά στη Μέμφιδα, παρά την πολιορκία 3 ετών. Τότε, οι Πέρσες αντεπιτέθηκαν, και η αθηναϊκή δύναμη πολιορκήθηκε για 18 μήνες, πριν εξολοθρευτεί. Αυτή η καταστροφή, σε συνδυασμό με τις συγκρούσεις στην Ελλάδα, δεν επέτρεψε στους Αθηναίους να συνεχίσουν τις συγκρούσεις με τους Πέρσες. Το 451 π.Χ., υπογράφτηκε ανακωχή στην Ελλάδα, και ο Κίμωνας ήταν εις θέσιν να οδηγήσει στρατό στην Κύπρο. Ωστόσο, καθώς πολιορκούσε το Κίτιον, ο Κίμωνας πέθανε από ασθένεια ή σκοτώθηκε και η πολιορκία λύθηκε. Κατά την αποχώρησή της η αθηναϊκή δύναμη πέτυχε διπλή (κατά ξηράν και θάλασσαν) νίκη στη Σαλαμίνα της Κύπρου. Αυτή η εκστρατεία έβαλε τέλος στις εχθροπραξίες μεταξύ της Δηλιακής Συμμαχίας και της Περσίας, και αρχαίοι ιστορικοί (Ηρόδοτος, Διόδωρος, Πλούταρχος) υποστηρίζουν ότι μια συνθήκη ειρήνης, η ειρήνη του Καλλία, είχε υπογραφεί για να εδραιώσει το οριστικό τέλος των Περσικών Πολέμων.
Καφέ Νικόλα

Το Καφέ Νικόλα (Café Nicola) είναι ένα από τα πιο ιστορικά και καλλιτεχνικά καφενεία της Λισαβόνας στην Πορτογαλία. Βρίσκεται στη δυτική πλευρά της Πλατείας Ρόσιου (Rossio). Αποτελεί από παλιά νευραλγικό στέκι της κοινωνικής ζωής της πορτογαλικής πρωτεύουσας.
Παύλος Βακατάτσης

Ο Παύλος Βακατάτσης (1952 - ) είναι Έλληνας μουσικός, της ροκ μουσικής. Ο ίδιος χαρακτηρίζει το είδος της μουσικής που συνθέτει ως ανήκουσα στην υποκατηγορία Αμερικάνα. Στις προσωπικές του δουλειές υπέγραφε ως Pavlo V και ενίοτε ως the Marshall Plan Kids.
Όλιβερ Καν

Ο Όλιβερ Καν ("Oliver Rolf Kahn", 15 Ιουνίου 1969) είναι Γερμανός πρώην ποδοσφαιριστής, που αγωνιζόταν στη θέση του τερματοφύλακα. Γεννήθηκε στις 15 Ιουνίου 1969 στην Καρλσρούη και έχει ύψος 1,88 μ. Έχει αγωνιστεί στις Καρλσρούη Σ.Κ. και Μπάγερν Μονάχου, όπου και σταμάτησε την καριέρα του το 2008, έχοντας κατακτήσει συνολικά 23 τίτλους, μεταξύ των οποίων το Τσάμπιονς Λιγκ, το Κύπελλο ΟΥΕΦΑ και το Διηπειρωτικό Κύπελλο.
Τέρας του Λοχ Νες

Τέρας του Λοχ Νες ή Τέρας του Λόχνες έχει επικρατήσει να ονομάζεται θρυλούμενο θαλάσσιο ερπετό (κρυπτίδιο) που σύμφωνα με το μύθο ζει στη λίμνη Νες της βόρειας Σκωτίας. Αποτελεί αντικείμενο μελέτης της κρυπτοζωολογίας. Απαντάται συχνά και με το όνομα Νέσι (αγγλ. "Nessie"). Αναφορές για την ύπαρξη ενός απροσδιόριστου τέρατος στη λίμνη του Λοχ Νες χρονολογούνται από τον 6ο περίπου αιώνα, όταν σύμφωνα με το θρύλο ο άγιος Κολούμπα έσωσε με θαυματουργικό τρόπο τη ζωή ενός ανθρώπου από αυτό. 

Στις πρώτες σύγχρονες αναφορές ανήκει μια ανώνυμη επιστολή στην εφημερίδα Inverness Courier το 1932, σύμφωνα με την οποία ένα ζευγάρι είχε παρατηρήσει στη λίμνη του Λοχ Νες ένα άγνωστο είδος , όπως μαρτυρούσαν τα ίχνη του στην επιφάνεια της θάλασσας. Αργότερα αποδείχθηκε πως η περιγραφή του ήταν κάπως υπερβολική. Έκτοτε ακολούθησαν περισσότερες μαρτυρίες και διαφορετικές αναφορές σε ένα «τέρας» μήκους από 6 έως 124 πόδια. Τον Απρίλιο του 1934 εμφανίστηκε μια φωτογραφία της Νέσι, γνωστή και ως η «φωτογραφία του χειρουργού», δημιούργημα του χειρουργού Ρόμπερτ Γουίλσον. Αποτελεί μέχρι σήμερα την πιο δημοφιλή απεικόνιση του τέρατος που εμφανίζεται με μακρύ λαιμό και μικρό κεφάλι, έχοντας παρόμοια χαρακτηριστικά με ένα πλησιόσαυρο. Ο γιος του Γουίλσον παραδέχτηκε την πλαστότητά της, η οποία αποδείχτηκε το 1995 από μια ομάδα ερευνητών. Υποβρύχιες έρευνες που πραγματοποιήθηκαν το 2003, με χρήση σόναρ, απέτυχαν να εντοπίσουν το θρυλούμενο.
Πάνος Γερμανός

Ο Πάνος Γερμανός (Μηλιές Ηλείας, 16 Ιουνίου 1950) είναι Έλληνας οικονομολόγος, επιχειρηματίας, ιδρυτής της εταιρείας Γερμανός Α.Β.Ε.Ε. και βασικός μέτοχος του Ομίλου Olympia. Οι επιχειρήσεις του δραστηριοποιούνται στην Ελλάδα και 10 χώρες του εξωτερικού σε διάφορους κλάδους όπως η λιανική πώληση, η βιομηχανία, οι τηλεπικοινωνίες, το επιχειρησιακό λογισμικό, η διανομή προϊόντων τεχνολογίας και το Real Estate.
Folk metal

Το Folk metal είναι υπο-είδος της heavy metal μουσικής που αναπτύχθηκε στην Ευρώπη κατά τη διάρκεια της δεκαετίας του 1990. Όπως υποδηλώνει το όνομα, το ύφος του είναι μια μίξη του Heavy Metal με την παραδοσιακή λαϊκή μουσική. Αυτό περιλαμβάνει την εκτεταμένη χρήση των λαϊκών οργάνων και, σε μικρότερο βαθμό, τα παραδοσιακά είδη τραγουδιού. Η αρχαιότερη εκφραστής του Folk Metal ήταν η αγγλική Skyclad μπάντα. Το ντεμπούτο άλμπουμ τους το Wayward “Υιοί της Μητέρας Γης” κυκλοφόρησε το 1990. Τότε το Folk Metal δεν ήταν ότι είναι σήμερα. Το 1994 και 1995 το είδος άρχισε να αναδύεται από διάφορες περιοχές της Ευρώπης καθώς και στο Ισραήλ. Μεταξύ αυτών των πρώτων συγκροτημάτων, το ιρλανδικό συγκρότημα Cruachan και το γερμανικό συγκρότημα Subway To Sally κατεύθυνε μια διαφορετική τοπική ιδιομορφία που την πάροδο του χρόνου έγινε γνωστή ως Celtic Metal και Medieval Metal, αντίστοιχα. Παρά τις εισφορές τους, το Folk metal παρέμεινε ελάχιστα γνωστό με λίγους εκπροσώπους κατά τη διάρκεια της δεκαετίας του 1990, μέχρι τις αρχές της δεκαετίας του 2000, όταν το ιδίωμα εξερράγη στο προσκήνιο, ιδίως στη Φινλανδία με τις προσπάθειες των συγκροτημάτων Finntroll, Ensiferum, Korpiklaani, Turisas και Moonsorrow.

Η μουσική του Folk Metal χαρακτηρίζεται από την ποικιλία της με τις επιρροές που είναι γνωστό ότι δέχεται η Heavy Metal μουσική. Μια μεγάλη ποικιλία από λαϊκά όργανα χρησιμοποιούνται στο ύφος πολλών συγκροτημάτων και αυτό έχει ως συνέπεια την συμμετοχή πολλών μελών σε αρκετά συγκροτήματα. Επίσης, είναι γνωστό ότι τα συγκροτήματα βασίζονται στα πλήκτρα προκειμένου να προσομοιώσουν τον ήχο τους λαϊκά όργανα. Οι στίχοι στο είδος συνήθως ασχολούνται με την ειδωλολατρεία, τη φύση, τη φαντασία, τη μυθολογία και την ιστορία.
Μπαλχ

Η Μπαλχ (τα αρχαία Ζαρίασπα ή Βάκτρα) είναι πόλη, πρωτεύουσα της Βακτριανής, στο σημερινό Αφγανιστάν. Βρίσκεται παρά τις εκβολές του ποταμού Ώξου. Σύμφωνα με τον Κτησία τα Ζαρίασπα ήταν η ακρόπολη των Βάκτρων.

Στα Ζαρίασπα φέρεται να διαχείμασε ο Μέγας Αλέξανδρος (328-327) κατά την εκστρατεία στη Βακτριανή.
Αλέξανδρος ο Αφροδισιεύς

Ο Αλέξανδρος ο Αφροδισιεύς υπήρξε Έλληνας περιπατητικός φιλόσοφος του 3ου αιώνα (τέλη 2ου- μέσα 3ου αι. μ.Χ. ). Γεννήθηκε στην Αφροδισιάδα της Καρίας, και από εκεί πήρε το επώνυμό του.
Σφαγή του Δομένικου

Η Σφαγή του Δομένικου, ή Ολοκαύτωμα του Δομένικου αναφέρεται στην ολοκληρωτική καταστροφή που υπέστη το χωριό Δομένικο της Λάρισας στις 16-17 Φεβρουαρίου του 1943, από τις ιταλικές δυνάμεις κατοχής, που, αφού το πυρπόλησαν, στη συνέχεια προέβησαν με ωμή βία στην εκτέλεση 150 αθώων κατοίκων.
Λετρισμός

Ο Λετρισμός είναι ένα Γαλλικό Αβάν-γκαρντ κίνημα, που σχηματίστηκε στο Παρίσι, γύρω στο 1940, από τον Ρουμάνο μετανάστη, Ισίδωρο Ισού. Οι Λετριστές παρήγαγαν αξιόλογες θεωρίες που επηρέασαν διάφορους κοινωνικούς, καλλιτεχνικούς και πολιτισμικούς τομείς, από την ποίηση και τον κινηματογράφο έως την ζωγραφική και την πολιτική θεωρία. Το κίνημα έχει τις ρίζες του στην θεωρία του Σουρεαλισμού και του Ντανταϊσμού.
Χρήστος Μιχαήλ

Ο Χρήστος Μιχαήλ (Σέρρες, 28 Φεβρουαρίου 1962) είναι παλαίμαχος διεθνής Έλληνας ποδοσφαιριστής που αγωνιζόταν ως τερματοφύλακας. Ξεκίνησε την καριέρα του από τον Πανσερραϊκό, ενώ το καλοκαίρι του 1980 πήρε μεταγραφή για την Λάρισα. Η καριέρα του είναι συνδεδεμένη κυρίως με την Λάρισα, πετυχαίνοντας να συνδέσει το όνομά του και με τις τρεις κατακτήσεις τίτλων της ομάδας (των δύο πρώτων ως παίκτης και της τρίτης ως προπονητής τερματοφυλάκων). Επίσης κατέχει το ρεκόρ συμμετοχών για τερματοφύλακα στην ομάδα της Λάρισας, έχοντας συνολικά 262 συμμετοχές σε όλες τις διοργανώσεις.
Θεοδοτίων

Ο Θεοδοτίων υπήρξε Ιουδαίος προσήλυτος φιλόσοφος που άκμασε περί το 176 μ.Χ.. Γεννήθηκε στην Έφεσο και ήταν οπαδός του Μαρκίωνα του Ποντικού (Πόντιου). Διδάχτηκε από τον Εβίωνο, και γι' αυτό ονομάστηκε Εβιωνίτης. Ήταν αρχικά χριστιανός, αργότερα όμως ασπάστηκε τον Ιουδαϊσμό.
Κερκοπιθηκίδες

Η οικογένεια Κερκοπιθηκίδες (Cercopithecidae), τα μέλη της οποίας είναι γνωστά ως μαϊμούδες του Παλαιού Κόσμου, είναι μία ομάδα πρωτευόντων που ταξινομικά υπάγεται στην υπεροικογένεια των Κερκοπιθηκοειδών (Cercopithecoidea) του κλάδου των Κατάρρινων. Οι μαϊμούδες του Παλαιού Κόσμου ενδημούν στην Αφρική και την Ασία, και συναντώνται σε πολλά διαφορετικά περιβάλλοντα από τα τροπικά δάση της βροχής μέχρι τις σαβάνες, τις θαμνώδεις και τις ορεινές περιοχές. Είναι επίσης γνωστό, βάσει απολιθωμάτων που έχουν εντοπιστεί, πως ορισμένες μαϊμούδες του Παλαιού Κόσμου έζησαν στην Ευρώπη κάποια στιγμή στο παρελθόν. Παρόλα αυτά μία ομάδα ελεύθερων μακάκων ("Macaca sylvanus") εξακολουθεί να ζει στον βράχο του Γιβραλτάρ (Ευρώπη) ακόμα και σήμερα. Οι μαϊμούδες του Παλαιού Κόσμου περιλαμβάνουν πολλά γνωστά είδη μη ανθρώπινων πρωτευόντων όπως είναι οι μπαμπουίνοι και οι μακάκοι.
Αίλιος Αριστείδης

Ο Πόπλιος Αίλιος Αριστείδης Θεόδωρος ήταν επιφανής σοφιστής, ρήτορας της εποχής του και εκπρόσωπος της δεύτερης σοφιστικής. Γεννήθηκε περίπου το 117 και πέθανε το 189 ή 199 μ.Χ.. Γεννήθηκε στην Αδριανούπολη της Μυσίας, αργότερα Βιθυνίας. Διδάχτηκε από τους Ηρώδη τον Αττικό, Αριστοκλή τον Περγαμηνό και τον κοινό διδάσκαλο της Ελλάδος Αλέξανδρο Κοτυαίο. Διδάχτηκε επίσης από τον Πολέμονα, και φημίζονταν ότι ήταν ο καλύτερος μαθητής του. Πήγε στην Σμύρνη και εκεί διέτριψε με μεγάλη επιτυχία. Θεωρείτο ο καλύτερος των Σοφιστών για την πολυμάθεια και την ευφράδειά του. Γνωρίστηκε με τον Καίσαρα Αυρήλιο Αντωνίνο περί το 176, τον οποίο μετά από δυο χρόνια τον παρακίνησε να ξανακτίσει την Σμύρνη που είχε καταστραφεί από μεγάλο σεισμό. Οι Σμύρνιοι του έκτισαν χάλκινο ανδριάντα στον ναό του Ασκληπιού. Ο Αντωνίνος και ο Κόμμοδος τον απήλλαξαν από τις δημόσιες εκδουλεύσεις του λόγω της ρητορείας του. Περιόδευσε τέσσερις φορές από την Αίγυπτο ως την Αιθιοπία. Απεβίωσε σε ηλικία εξήντα ή εβδομήντα χρονών στην Σμύρνη επί αυτοκράτορα Κόμμοδου.
Αγάς

thumb|right|Ένας Γενιτσάρ Αγάς
Ο αγάς ήταν τίτλος αξιωματούχου στην Οθωμανική Αυτοκρατορία που δήλωνε άρχοντα, διοικητή. Στην οθωμανική τουρκική γλώσσα η λέξη (agha ή ağa), περσικής προέλευσης (Āġā) σημαίνει κύριος, πάτρωνας, αρχηγός, σεβαστός, διοικητής, ενώ σπανιότερα χρησιμοποιείται και με την έννοια του ιδιοκτήτη γης. Στη νεοελληνική δημώδη γλώσσα φέρεται ως χαρακτηρισμός ανθρώπου τυραννικού ή δεσποτικού, καθώς επίσης και για εκείνον που ζει με αρκετή οικονομική άνεση.

Αρχικά ο τίτλος του Αγά δίνονταν τόσο σε πολιτικούς όσο και σε στρατιωτικούς αξιωματούχους της Αυτοκρατορίας. Ανάλογα δε του αντικειμένου διοίκησης λάμβαναν και ιδιαίτερο όνομα, όπως Χασεκή Αγάς (αρχιφύλακας), χαζνεντάρ αγάς (προϊστάμενος του θησαυροφυλακίου), κιζλάρ αγάς (διοικητής των ευνούχων των ανακτόρων), αγάς των γενιτσάρων (διοικητής τμήματος των Γενιτσάρων), γερλή αγάς (διοικητής των Γερλήδων) και δερβέν αγάς (διοικητής φύλαξης περασμάτων, «δερβενίων»).

Βαθμιαία ο τίτλος αυτός άρχισε να χάνει την αρχική του σημασία. Μετά το διωγμό των Γενιτσάρων από τον σουλτάνο Μαχμούτ Β΄, επικράτησε να δίνεται περισσότερο σε αγράμματους διοικητές σε αντιδιαστολή με τους μορφωμένους άρχοντες και διοικητές που λάμβαναν τον τίτλο του εφέντη.

Κατά τη διάρκεια της Τουρκοκρατίας για τους Έλληνες ο τίτλος αυτός ταυτίστηκε με την έννοια του εξουσιαστή που όφειλαν να τον υπακούν και να εκτελούν τις εντολές του. Παρατηρήθηκε όμως πολλές φορές και Έλληνες που λάμβαναν τον τίτλο αυτόν να συνδέεται το όνομά τους με τον τίτλο όπως π.χ. Δημήτραγας, Θανάσαγας, Μανούσαγας κ.λπ.

Σήμερα, στην Τουρκία, o τίτλος αγάς χρησιμοποιείται ως ευγενής προσφώνηση, αντίστοιχα με το κύριος, που όμως δεν προηγείται αλλά έπεται του ονόματος π.χ. Αχμέτ αγάς=κύριος Αχμέτ, Μποράν αγάς=κύριος Μποράν και Φιρούζ αγάς=κύριος Φιρούζ.
Ιούλιος Πολυδεύκης

Ο Ιούλιος Πολυδεύκης (αναφερόμενος στη διεθνή βιβλιογραφία ως Pollux) υπήρξε Έλληνας ρήτορας, σοφιστής, φιλόσοφος, λεξικογράφος και γραμματικός που άκμασε περί το 180 μ.Χ.. Γεννήθηκε στην Ναύκρατη της Αιγύπτου. Διδάχτηκε από τον πατέρα του, Κρατίκιο, και μετέπειτα από τον Σοφιστή Αδριανό, σπουδάζοντας ρητορική στην Αθήνα. Ταξίδεψε στη Ρώμη όταν ήταν αυτοκράτορας ο Μάρκος Αυρήλιος και εκεί δίδαξε το γιο του (και στη συνέχεια συναυτοκράτορα) Κόμμοδο. για τον οποίο αναφέρεται ότι τον γοήτευσε. Αναφέρεται μάλιστα ότι είχε λεπτότατη φωνή που άρεσε στο γιο του αυτοκράτορα. Με την υποστήριξη του Κόμμοδου έλαβε θέση καθηγητή ρητορικής στην Αθήνα. Απεβίωσε σε ηλικία πενήντα οκτώ ετών αφήνοντας ένα νεαρό γιο.

Σε σχέση με τον Φρύνιχο τον Αράβιο ο οποίος ήταν υπέρμαχος του ακραίου αττικισμού, ο Πολυδεύκης ακολουθούσε μια πιο χαλαρή εκδοχή του.Για τον Ιούλιο Πολυδεύκη υπάρχει λήμμα στο βιβλίο Βίοι Σοφιστών του Φιλοστράτου του τέλους του 2ου- πρώτου μισού του 3ου αιώνα, αλλά και στο Σουίδα του 10ου αιώνα. Από τον Φιλόστρατο αναφέρεται ότι ο Πολυδεύκης δίδασκε την ίδια εποχή με τον Αθηνόδωρο το σοφιστή, ενώ μαθητής του (και του Σοφιστή Αδριανού) ήταν ο Αντίπατρος από την Ιεράπολη.
Τζον Έντουαρντ Γκρέι

Ο Τζον Έντουαρντ Γκρέι (αγγλ. John Edward Gray) (12 Φεβρουαρίου 1800 – 7 Μαρτίου 1875) ήταν Βρετανός ζωολόγος. Ήταν ο μεγαλύτερος αδερφός του Τζορτζ Ρόμπερτ Γκρέι και ο γιος του φαρμακοποιού και βοτανολόγου Σάμιουελ Φρέντερικ Γκρέι (1766–1828).

Ο Γκρέι διετέλεσε Φύλακας της Ζωολογίας στο Βρετανικό Μουσείο του Λονδίνου από το 1840 μέχρι το Δεκέμβριο του 1874, πριν το τμήμα της Φυσικής Ιστορίας αποσπαστεί και δημιουργηθεί το Μουσείο Φυσικής Ιστορίας Λονδίνου. 

Δημοσίευσε πολλές λίστες της μουσειακής συλλογής και συμπεριέλαβε εκτενείς αναλύσεις ομάδων ζώων καθώς επίσης και περιγραφές νέων ειδών. Κατόρθωσε να βελτιώσει και να δημιουργήσει μία από τις καλύτερες ζωολογικές συλλογές της εποχής του παγκοσμίως.
Πολιορκία του Χλεμουτσίου

Η Πολιορκία του Χλεμουτσίου ήταν μια από τις πρώτες πολεμικές επιχειρήσεις των Ελλήνων κατά την Ελληνική Επανάσταση του 1821 που στράφηκε κυρίως κατά αλβανικών θυλάκων ανεφοδιασμού Οθωμανών που είχε τελικά ουδέτερη έκβαση. Έγινε στις 27 Μαρτίου 1821 στην Γαστούνη.
Κεραύνια Όρη

Τα Κεραύνια Όρη (και Όρη Χειμάρας) είναι παράκτια οροσειρά της νοτιοδυτικής Αλβανίας. Η υψηλότερη κορυφή τους έχει υψόμετρο 2.012 μέτρα και βρίσκεται στο μέσο περίπου της οροσειράς. Βορειότερα της υψηλότερης κορυφής μία χαράδρα χωρίζει τα Κεραύνια σε δύο τμήματα. Το βόρειο τμήμα ονομάζεται Ακροκεραύνια Όρη και καταλήγει βορειοδυτικά στο Ακροκεραύνιο ακρωτήριο, το οποίο χωρίζει το Ιόνιο Πέλαγος από την Αδριατική Θάλασσα.
Μούχου

Το Μούχου (Εσθονικά: "Muhu") είναι το τρίτο μεγαλύτερο νησί της Εσθονίας, μετά το Σάαρεμαα και το Χιίουμαα με έκταση 198 τ.χλμ.. Έχει 1.558 κατοίκους (2015) και συνδέεται με μία γέφυρα με την νήσο Σάαρεμαα. Απέχει 65 χιλιόμετρα από το Κουρέσααρε την πρωτεύουσα του Σάαρεμαα.
Πολιορκία της Μονεμβασίας

Η Πολιορκία της Μονεμβασίας ήταν πολεμική εμπλοκή της επανάστασης του 21 με σκοπό την απελευθέρωση της Μονεμβασίας, λίγο πριν την έκρηξη της επαναστάσεως. Διήρκεσε από 15 Μαρτίου ως 23 Ιουλίου 1821. Κατά τον Φ. Χρυσανθόπουλο (Φωτάκο) η πολιορκία άρχισε μετά την 25 Μαρτίου
Ζουζέ Μαλιόα

O Ζουζέ Μαλιόα ("José Malhoa", 28 Απριλίου 1855 - 26 Οκτωβρίου 1933) ήταν Πορτογάλος ζωγράφος, ο οποίος γεννήθηκε στη Κάλντας ντα Ράινια στις 28 Απριλίου 1855 και πέθανε στο Φιγκουεϊρό ντους Βίνιους στις 26 Οκτωβρίου 1933.

Ο Μαλιόα, μαζί με το συμπατριώτη του ζωγράφο Κολουμπάνο Μπορντάλου Πινιέιρου (1857 – 1929), ήταν το κυρίαρχο όνομα της νατουραλιστικής σχολής ζωγραφικής στην Πορτογαλία κατά το δεύτερο μισό του 19ου αιώνα.
Μάχη του Βραχωρίου

Η Μάχη του Βραχωρίου ήταν πολεμική εμπλοκή της επανάστασης του 21 με σκοπό την απελευθέρωση του Αγρινίου.
Ρίτσαρντ Άρκραϊτ

Ο σερ Ρίτσαρντ Άρκραϊτ ("Richard Arkwright", 23 Δεκεμβρίου 1732 – 3 Αυγούστου 1792) ήταν Άγγλος βιομήχανος και εφευρέτης του κλωστικού πλαισίου. Ήταν αυτοδημιούργητος και υπήρξε ένας από τους σημαντικότερους επιχειρηματίες της Βιομηχανικής Επανάστασης. Με την οργανωτικότητα που τον διέκρινε και τα επιτεύγματά του στο κλωστήριο που διατηρούσε στο Κρόμφορντ, έβαλε τα θεμέλια της βιομηχανικής δύναμης της Μεγάλης Βρετανίας.
Κέννυ Νταλγκλίς

Ο Κένεθ Μάθιεσον Νταλγκλίς, γνωστός ως Κέννυ Νταλγκλίς ("Kenneth Mathieson "Kenny" Dalglish", γενν. 4 Μαρτίου 1951) είναι Σκωτσέζος προπονητής και πρώην ποδοσφαιριστής. Σε 21 χρόνια σταδιοδρομίας του ως ποδοσφαιριστής αγωνίστηκε μόνο σε δύο ομάδες: στη Σέλτικ Γλασκόβης, όπου ξεκίνησε τη σταδιοδρομία του, και στη Λίβερπουλ Φ.Κ..
Άγγελος Διγκόζης

Ο Άγγελος Διγκόζης (Θεσσαλονίκη, 19 Μαρτίου 1974) είναι παλαίμαχος Έλληνας ποδοσφαιριστής που αγωνιζόταν τόσο στην αμυντική όσο και στη μεσαία γραμμή. Συνολικά στην ποδοσφαιρική του καριέρα αγωνίστηκε σε 435 επίσημους αγώνες όλων των κατηγοριών σημειώνοντας 42 γκολ. Κατέχει ένα μοναδικό ρεκόρ στο ελληνικό ποδόσφαιρο καθώς υπήρξε ο πρώτος ποδοσφαιριστής που έχει αγωνιστεί στην Α' Εθνική με 8 διαφορετικές ομάδες (Βέροια, Καβάλα, ΟΦΗ, Αρης, Ιωνικός, Λάρισα, Ξάνθη και Πανσερραϊκός). Από την περίοδο 2019-20 είναι προπονητής του Πανσερραϊκού.
Ορθόδοξη Αυτοκρατορική Εταιρεία Παλαιστίνης

Η Ορθόδοξη Αυτοκρατορική Εταιρεία Παλαιστίνης (ρωσικά: "Императорское Православное Палестинское общество") (ή IPPO) ιδρύθηκε στις 8 Μαΐου 1882 από τον Βασίλι Χιτρόβο, κατόπιν σχετικής εγκρίσεως του Τσάρου Αλεξάνδρου Γ΄ της Ρωσίας.

Μεταρρυθμίστηκε και εγκρίθηκε εκ νέου το 1919, το 1922, το 1925, το 1930, το 1952, το 1986, το 1989, το 1992, το 2002 και το 2003. Το 1918, μετονομάστηκε σε "Ρωσική Εταιρεία Παλαιστίνης", η οποία εξαρτιόταν από την Ακαδημία των Επιστημών της Σοβιετικής Σοσιαλιστικής Δημοκρατίας της Ρωσίας.

Το πλαίσιο δράσης της εκτείνεται, σήμερα, τόσο εντός της Ρωσικής Ομοσπονδίας, όσο και στο εξωτερικό.

Τον Σεπτέμβριο του 2008, η Κυβέρνηση του Ισραήλ αποφάσισε την επιστροφή στην Ρωσία του κτιρίου, το οποίο φιλοξενούσε παλαιότερα στα Ιεροσόλυμα τον ξενώνα των Ρώσων Ορθοδόξων του Αγίου Σέργιου, επίσης γνωστό ως Αποστολή Αγίου Σέργιου Ιεροσολύμων και το οποίο είχε μετατραπεί στο Υπουργείο Γεωργίας του Ισραήλ. Ανήκε, έως και την εποχή της Οκτωβριανής Επανάστασης στην Αυτοκρατορική Εταιρεία της Παλαιστίνης, ενώ μετρούσε, μεταξύ των κύριων χρηματοδοτών της, τον Μέγα Δούκα Σεργκέι Αλεξάντροβιτς της Ρωσίας. Η συγκεκριμένη απόφαση τέθηκε σε ισχύ τον Φεβρουάριο του 2009.
Μάχη της Άμπλιανης

Η Μάχη της Άμπλιανης ήταν πολεμική εμπλοκή της επανάστασης του 21 με νικηφόρα έκβαση για τους Έλληνες.
Καταστροφή των Ψαρών

Η Καταστροφή των Ψαρών από τους Οθωμανούς έλαβε χώρα στις 21 και 22 Ιουνίου 1824, στη διάρκεια της Ελληνικής επανάστασης.

Κατά τη κατάληψη του νησιού από τα οθωμανικά στρατεύματα έχασαν τη ζωή τους περισσότεροι από 20.000 Έλληνες, Ψαριανοί και πρόσφυγες από τη Μικρά Ασία και διάφορα μέρη της Ελλάδας, που είχαν βρει καταφύγιο στα Ψαρά.
Ναυμαχία της Μεθώνης

Η Ναυμαχία της Μεθώνης ήταν πολεμική εμπλοκή της επανάστασης του 21.
Ναυμαχία της Σάμου

Η Ναυμαχία της Σάμου ήταν μια ιστορική ναυμαχία που έλαβε χώρα στη θαλάσσια περιοχή της Σάμου εξ ου και η ονομασία της, μεταξύ των δύο συνασπισμένων στόλων των ελληνικών νήσων Ύδρας και Σπετσών, κατά του Οθωμανικού στόλου στις 5 Αυγούστου του 1824, κατά την Ελληνική Επανάσταση του 1821, με περιφανή νίκη του τότε Ελληνικού Ναυτικού.
Μάχη του Καματερού

Η Μάχη του Καματερού ήταν ένοπλη σύγκρουση της Ελληνικής Επανάστασης του 1821, η οποία έλαβε χώρα στις 27 Ιανουαρίου 1827, στο πλαίσιο της εκστρατείας του Κιουταχή εναντίον της Αττικής. Έληξε με τη δεινή ήττα των ελληνικών δυνάμεων, οι οποίες επιχειρούσαν να σπεύσουν προς βοήθεια των επαναστατών οι οποίοι βρίσκονταν πολιορκημένοι εντός της Ακρόπολης, καθώς και τον θάνατο του αρχηγού τους, Διονυσίου Βούρβαχη.
Σάνδων

Ο Σάνδων, ή Σάνδης, ή Σάνδας ήταν μυθικός θεός των Κιλίκων. Φερόταν ως αντίστοιχος με τον Ηρακλή στην ελληνική μυθολογία, με πολλούς άθλους και αντίστοιχη λατρεία. Ο Σάνδων φέρεται επίσης ως ο ιδρυτής της Ταρσού.

Όταν την Κιλικία κατέλαβε ο βασιλέας της Συρίας Αντίοχος, αντικατέστησε τη λατρεία του Σάνδωνος με εκείνη του Αντινόου του Σωτήρος.

* Το όνομα του Σάνδωνος έφερε ο πατέρας του στωικού φιλοσόφου Αθηνοδώρου.
Ντουμανλί

Το Ντουμανλί (Τουρκικά: "Dumanlı") είναι χωριό της επαρχίας επαρχίας Γκιουμουσχανέ της Τουρκίας με 151 κατοίκους.
Τζέφρεϊ Ρας

Ο Τζέφρεϊ Ρας ("Geoffrey Rush", 6 Ιουλίου 1951) είναι Αυστραλός ηθοποιός. Μέχρι το Νοέμβριο του 2009, ήταν ένας από τους 21 καλλιτέχνες που έχουν κερδίσει τα τρία σημαντικότερα βραβεία υποκριτικής: Όσκαρ, Έμμυ και Τόνι. Έχει επίσης κερδίσει Χρυσή Σφαίρα, Βραβείο Βρετανικής Ακαδημίας Κινηματογράφου (BAFTA), Screen Actors Guild Award και το βραβείο του Αυστραλιανού Κινηματογραφικού Ινστιτούτου.
Μάχη στο Κερατσίνι

Η Μάχη στο Κερατσίνι ήταν πολεμική εμπλοκή της επανάστασης του '21 με νικηφόρα έκβαση για τους Έλληνες. Έγινε στο Κερατσίνι στις 4-5 Μαρτίου 1827.
Μπραντ Πιτ

Ο Μπραντ Πιτ ("William Bradley "Brad" Pitt", 18 Δεκεμβρίου 1963) είναι Αμερικανός ηθοποιός. Ο Πιτ έχει λάβει τέσσερις υποψηφιότητες για Όσκαρ ερμηνείας, κερδίζοντας ένα για την ταινία του Κουέντιν Ταραντίνο "Κάποτε στο… Χόλιγουντ (Once Upon a Time in Hollywood, 2019)" και επτά υποψηφιότητες για Χρυσή Σφαίρα κερδίζοντας δυο. Έχει χαρακτηριστεί ως ένας από τους πιο ελκυστικούς άνδρες στον κόσμο.

Ο Πιτ ξεκίνησε την καριέρα του κάνοντας γκεστ εμφανίσεις σε τηλεοπτικές σειρές. Έγινε γνωστός όταν έπαιξε τον άγνωστο ταξιδιώτη που αποπλανεί τη Τζίνα Ντέιβις στην ταινία "Θέλμα & Λουίζ" (Thelma & Louise) το 1991. Οι πρώτοι του πρωταγωνιστικοί ρόλοι σε μεγάλες παραγωγές έγιναν στις ταινίες "Το Ποτάμι Κυλάει Ανάμεσά Μας" (A River Runs Through It, 1992) και "Συνέντευξη Με Έναν Βρυκόλακα" (Interview with the Vampire, 1994). Κέρδισε την πρώτη του υποψηφιότητα για Χρυσή Σφαίρα για την ταινία "Θρύλοι του Πάθους" (Legends of the Fall, 1994) παίζοντας μαζί με τον Άντονι Χόπκινς. Το 1995 πρωταγωνίστησε στο επιτυχημένο αστυνομικό θρίλερ "Seven" του Ντέιβιντ Φίντσερ και στην ταινία "Οι Δώδεκα Πίθηκοι" (12 Monkeys) που του χάρισε την πρώτη του Χρυσή Σφαίρα β' ανδρικού ρόλου και την πρώτη του υποψηφιότητα για Όσκαρ. Τέσσερα χρόνια μετά, πρωταγωνίστησε στην καλτ ταινία "Fight Club" και το 2001 στην εισπρακτική επιτυχία "Η Συμμορία των Έντεκα" (Ocean's Eleven) και στις δύο συνέχειες "Η Συμμορία των Δώδεκα" (Ocean's Twelve, 2004) και "Η Συμμορία των Δεκατριών" (Ocean's Thirteen, 2007). Το 2008 έλαβε την δεύτερη υποψηφιότητα για Όσκαρ για την ταινία "Η Απίστευτη Ιστορία του Μπέντζαμιν Μπάτον" (The Curious Case of Benjamin Button) και το 2012 την τρίτη του υποψηφιότητα για το "Moneyball".

Ήταν παντρεμένος για 7 χρόνια με την Τζένιφερ Άνιστον και τώρα συζεί με την Αντζελίνα Τζολί με την οποία έχουν έξι παιδιά. Συνεχώς λαμβάνει ενεργό δράση σε ποικίλα κοινωνικά θέματα τόσο στις Ηνωμένες Πολιτείες όσο και παγκοσμίως. Ο Πιτ έχει δική του εταιρεία παραγωγής, την Plan B Entertainment, η οποία περιλαμβάνει και την παραγωγή των βραβευμένων με Όσκαρ Καλύτερης Ταινίας, "Ο Πληροφοριοδότης" (The Departed, 2007) και "12 Χρόνια Σκλάβος" (12 Years a Slave, 2013).
Arch Linux

Το Arch Linux (Αρτς Λίνουξ) είναι μια ανεξάρτητη διανομή Linux για επεξεργαστές x86-64, που αποτελείται κυρίως από ελεύθερο λογισμικό, ενθαρρύνει τη συμμετοχή στη κοινότητά του και απευθύνεται κυρίως σε προχωρημένους χρήστες.

Η προσέγγιση των προγραμματιστών του Arch Linux εστιάζεται κυρίως στην απλότητα από την άποψη του προγραμματιστή, τη χάρη, την απλότητα, την ορθότητα του κώδικα και τον μινιμαλισμό.

Για την εγκατάσταση, απεγκατάσταση, και ενημέρωση των προγραμμάτων στο Arch Linux γράφτηκε ένας ειδικός διαχειριστής πακέτων, ο pacman. Το μοντέλο ενημερώσεων του Arch Linux είναι rolling-release, οπότε μετά την ενημέρωση του συστήματος όλες οι εφαρμογές βρίσκονται στην τελευταία διαθέσιμη έκδοση. Οι εικόνες για τα CD εγκατάστασης που εκδίδονται από την ομάδα του Arch Linux είναι απλά συλλογές πρόσφατων προγραμμάτων στην ημέρα κυκλοφορίας τους.
Ράιαν Σταρ

Ο Ράιαν Σταρ (αγλλικά: "Ryan Star Kulchinsky"), γεννημένος στις 7 Ιανουαρίου 1978, είναι Αμερικανός τραγουδιστής, στιχουργός και μουσικός, από το Λονγκ Άιλαντ της Νέας Υόρκης.
Μογλενίτσας

Ο Μογλενίτσας (ή Αλμωπαίος ) είναι ποταμός της Μακεδονίας στην Αλμωπία του νομού Πέλλας. Παλιότερα διέσχιζε τμήμα της πόλης της Αριδαίας. Σήμερα δίπλα σε τμήμα του ποταμού υπάρχει η λεγόμενη "παραποτάμια περιοχή της πόλης της Αριδαίας". Συγκεντρώνει τα νερά που καταλήγουν στο λεκανοπέδιο της Αριδαίας από τις πλαγιές του Βόρα και ρέει νότια ανάμεσα σε χαμηλά υψώματα, δημιουργώντας ένα μικρό φαράγγι. Στο παρελθόν κατέληγε στη λίμνη των Γιαννιτσών και μέσω της λίμνης τα νερά του κατέληγαν στον ποταμό Λουδία. Με τα αποστραγγιστικά έργα όμως που πραγματοποιήθηκαν το 1930 για την αποξήρανση της λίμνης, η κοίτη του εκτράπηκε και καταλήγει πλέον στον ποταμό Αλιάκμονα κοντά στο χωριό Κουλούρα της Ημαθίας. Οι κυριότεροι παραπόταμοι του του Μογλενίτσα είναι οι Μπέλιτσας (Ασπροπόταμος) και Κόζιακας (Πορόι). Άλλοι χείμαρροι και ρέματα είναι οι Τοπλίτσας (Θερμοπόταμος), Μπέλλα-Βόδα, Γκολέμας, Ξηροπόταμος και Λυκόστομος. Ο ποταμός προσφέρεται σε κάποια σημεία του για δραστηριότητες όπως ράφτινγκ και καγιάκ.
Εδεσσαίος

Ο Εδεσσαίος είναι ποταμός της Μακεδονίας, στην περιοχή του νομού Πέλλας, που φημίζεται για τους καταρράκτες που σχηματίζει στην πόλη της Έδεσσας. Πηγάζει από τον Βόρα, βόρεια της λίμνης Βεγορίτιδας και ρέει στη συνέχεια ανατολικά δημιουργώντας ένα μικρό φαράγγι που είναι γνωστό ως στενά της Έδεσσας. Ανατολικότερα τροφοδοτεί το υδροηλεκτρικό εργοστάσιο του Άγρα και στη συνέχεια καταλήγει στην πόλη της Έδεσσας την οποία διασχίζει. Στην έξοδό του από την πόλη σχηματίζει τους περίφημους καταρράκτες. Ο μεγαλύτερος από αυτούς, ο Κάρανος έχει ύψος 70 μέτρα και είναι ο μεγαλύτερος στον ελλαδικό χώρο. Λίγα χιλιόμετρα ανατολικότερα συνδέεται με την τεχνητή σήμερα κοίτη του Μογλενίτσα, του οποίου τα νερά καταλήγουν στον Αλιάκμονα. Το συνολικό μήκος του ποταμού είναι 29 χιλιόμετρα.
Μνημείο των Ανακαλύψεων

right|thumb|300px|Το Μνημείο των Ανακαλύψεων, Λισαβόνα
Το Μνημείο των Ανακαλύψεων (πορτογαλικά: Padrão dos Descobrimentos; ελληνική προφορά Παντράου ντος Ντεσκομπριμέντους) βρίσκεται στις εκβολές του ποταμού Τάγου στη συνοικία Μπελέμ (Belém) της Λισαβόνας στην Πορτογαλία.

Το μνημείο ανεγέρθηκε το 1960 από το δικτατορικό καθεστώς του Σαλαζάρ (Salazar, 1889 – 1970), προς τιμήν των Πορτογάλων θαλασσοπόρων κατά την Εποχή των Ανακαλύψεων και με την ευκαιρία της 500ης επετείου από το θάνατο του Ερρίκου του Θαλασσοπόρου (1394 – 1460), ο οποίος ξεκίνησε τις θαλάσσιες εξερευνήσεις, χρηματοδοτώντας συστηματικά τις αποστολές.

Το μνημείο έχει ύψος 52 μέτρα και είναι σχεδιασμένο σε σχήμα καραβέλας. Φιλοτεχνήθηκε από Πορτογάλους καλλιτέχνες, τον αρχιτέκτονα Cottinelli Tempo και το γλύπτη Leopoldo de Almeida.
Ο Ερρίκος ο Θαλασσοπόρος στέκει στην πλώρη του μνημείου με μία καραβέλα στα χέρια του. Στις δύο πλευρές υπάρχουν 33 πέτρινα αγάλματα των Πορτογάλων εξερευνητών, χαρτογράφων, καλλιτεχνών, επιστημόνων και ιεραποστόλων, που συνδέονται με την Εποχή των Ανακαλύψεων.

Στη δυτική πλευρά του μνημείου εικονίζονται ο βασιλιάς Εμμανουήλ Α΄ , που κρατά στα χέρια μια δακτυλιοειδή σφαίρα που χρησιμοποιούσαν οι θαλασσοπόροι για να υπολογίζουν τη θέση των άστρων, ο εθνικός ποιητής της Πορτογαλίας Λουίς δε Καμόες (1524 – 1580), κρατώντας ένα αντίτυπο του έπους του «Λουσιτανοί» (Os Lusiadas), ο ζωγράφος Νούνο Γκονσάλβες (15ος αι ) με μία παλέτα, καθώς και ο εξερευνητής Πέντρου Εσκομπάρ, ο μαθηματικός και κοσμογράφος Πέντρου Νούνες, ο χαρτογράφος Ζάκομε ντε Μαιόρκα, ο θαλασσοπόρος Χιλ Εάνες κ. ά.

Στην ανατολική όψη του μνημείου, εκτός από τον Ερρίκο τον Θαλασσοπόρο, υπάρχουν τα αγάλματα του βασιλιά Αλφόνσου Ε΄ της Πορτογαλίας (1432 – 1481), του θαλασσοπόρου Βάσκο ντε Γκάμα (1460 – 1524), ο οποίος περιέπλευσε το Ακρωτήριο της Καλής Ελπίδας, ανοίγοντας το θαλάσσιο δρόμο προς την Ινδία, του Πέντρου Άλβαρες Καμπράλ (1467 – 1520), που ανακάλυψε τη Βραζιλία, του Μαγγελάνου (περ. 1480 – 1521), που έκανε τον πρώτο περίπλου της γης, διασχίζοντας τον Ειρηνικό στα 1520 -21, του Ντιόγκου Κάουν, ο οποίος έφτασε στο Κονγκό το 1482, ανεγείροντας μονολιθικά πέτρινα μνημεία (παντράουν) σε κάθε νέο σταθμό των εξερευνήσεών του.

Το πλακόστρωτο δάπεδο, μπροστά στο Μνημείο των Ανακαλύψεων, είναι διακοσμημένο με ένα μωσαϊκό, στο οποίο σχηματίζεται μία τεράστια πυξίδα, δώρο της Νότιας Αφρικής το 1960, που απεικονίζει την πορεία που ακολούθησαν οι θαλασσοπόροι κατά το 15ο και 16ο αιώνα.

Μέσα στο μνημείο, ένας ανελκυστήρας και μερικά σκαλιά μεταφέρουν τους επισκέπτες στην κορυφή του, με εντυπωσιακή θέα στον ποταμό Τάγο, τον Πύργο του Μπελέμ και το Μοναστήρι των Ιερωνυμιτών, που υπάρχει από την Εποχή των Ανακαλύψεων. 

Στο ισόγειο του μνημείου φιλοξενούνται εκθέσεις, που σχετίζονται με την ιστορία της Λισαβόνας και την Εποχή των Ανακαλύψεων.
Σιδηροδρομικό Κέντρο Αχαρνών

Το Σιδηροδρομικό Κέντρο Αχαρνών είναι κεντρικός σιδηροδρομικός σταθμός του λεκανοπεδίου της Αθήνας. Βρίσκεται στις Αχαρνές, βόρεια της Αττικής Οδού, στο σημείο που τέμνονται οι σιδηροδρομικές γραμμές Πειραιά-Θεσσαλονίκης και Αεροδρομίου - Κιάτου. Αποτελείται από τον κεντρικό σταθμό, ο οποίος βρίσκεται στο κατακόρυφο δίκτυο του σιδηροδρομικού άξονα και διαθέτει πολλαπλές αποβάθρες, και τον πλευρικό σταθμό (ΣΚΑ-Αχαρναί), ο οποίος βρίσκεται 300 μέτρα νότια στον οριζόντιο άξονα στη νησίδα της Αττικής Οδού και διαθέτει μία αποβάθρα.

Στο σταθμό του ΣΚΑ σταθμεύουν:
* Όλες οι αμαξοστοιχίες του Προαστιακού των γραμμών Άνω Λιόσια - Αεροδρόμιο και αντίστροφα.
* Όλες οι αμαξοστοιχίες του Προαστιακού της γραμμής Αθήνα - Χαλκίδα και αντίστροφα.
* Όλες οι αμαξοστοιχίες Intercity της γραμμής Αθήνα - Θεσσαλονίκη και αντίστροφα.
* Οι απλές αμαξοστοιχίες 884, 885 (Αθήνα - Καλαμπάκα και αντίστροφα)
* Οι απλές αμαξοστοιχίες 1510, 1511 (Αθήνα - Λειανοκλάδι και αντίστροφα)

Το Σιδηροδρομικό Κέντρο Αχαρνών λειτουργεί από τις 5 Απριλίου του 2011. Κατά το 2005 είχε την ονομασία ΣΚΜ (Σιδηροδρομικό Κέντρο Μενιδίου).

Ο σταθμός έχει ανταπόκριση με τις λεωφορειακές γραμμές 755 ( Αχαρναί - Στ.Κάτω Πατήσια ) και 740 (Ολυμπιακό Χωριό - ΣΚΑ - Αχαρναί - Αγία Άννα )
Κυβέρνηση Αλέξανδρου Ζαΐμη 1916

Η Κυβέρνηση Αλέξανδρου Ζαΐμη 1916 (Ιούνιος - Σεπτέμβριος 1916), εν μέσω του Εθνικού Διχασμού, αντικατέστησε την κυβέρνηση Σκουλούδη. Ο μετριοπαθής Αλέξανδρος Ζαΐμης, προκρίθηκε από τους άλλους πολιτικούς αρχηγούς (Δ. Γούναρης, Γ. Στρέιτ και Δ. Ράλλης) ως καταλληλότερος πρωθυπουργός, για να αναλάβει την πορεία της χώρας προς τις εκλογές, σύμφωνα με τις απαιτήσεις της Αντάντ, όπως εκδηλώθηκαν στο τελεσίγραφο της 8ης Ιουνίου 1916, που στάλθηκε στην ελληνική κυβέρνηση.
Σύμφωνα με την συμμαχική διακοίνωση, οι Αγγλογάλλοι «...απαιτούσαν την αποστράτευση του ελληνικού στρατού, την άμεση αντικατάσταση της κυβέρνησης Σκουλούδη, τη διάλυση της Βουλής και προκήρυξη εκλογών καθώς και την απόλυση ορισμένων ανώτερων αξιωματικών των σωμάτων ασφαλείας που η στάση τους ήταν εχθρική προς την Αντάντ». . Η κυβέρνηση Ζαΐμη ανέλαβε με την σύμφωνη γνώμη του βασιλιά, να ικανοποιήσει τα αιτήματα των Συμμάχων, προκειμένου να βελτιωθούν οι σχέσεις των δυο μερών.
Οι απαιτήσεις των Συμμάχων για νέες παραχωρήσεις αυξάνονταν μέρα με τη μέρα: η κυβέρνηση μην μπορώντας να ικανοποιήσει τις απαιτήσεις για τον ελέγχου των λιμανιών, των σιδηροδρόμων, των ταχυδρομείων, των τηλεγραφείων και των σταθμών ασυρμάτου, και με τον βασιλιά Κωνσταντίνο αρνούμενο την συμμετοχή στον πόλεμο, ακόμα και μετά την έξοδο της Ρουμανίας στο πλευρό της Αντάντ, (πράγμα που έφερνε την νίκη των Συμμάχων ακόμα πιο κοντά) παραιτήθηκε.
Το κίνημα της Εθνικής Άμυνας που ξέσπασε στις 17 Αυγούστου του 1916, καθώς και η απόφαση των Γάλλων - να αλλάξουν την ίδια τους την διακοίνωση και να ζητήσουν αναβολή των εκλογών- συνέβαλαν επίσης στην παραίτηση του Αλέξανδρου Ζαΐμη.
Ίσλα ντελ Πεσκάδο

Το Ίσλα ντελ Πεσκάδο (Isla del Pescado), ακριβής μετάφραση από τα ισπανικά το «νησί του ψαριού» είναι ένα «νησί» στην μέση του Σαλάρ Ντε Ουγιούνι (Salar de Uyuni) στο βολιβιανό υψίπεδο των Άνδεων, το οποίο με την σειρά του μεταφράζεται σε «θάλασσα του αλατιού» και είναι η μεγαλύτερη ξηρή λίμνη στον κόσμο με έκταση 10.582 τετραγωνικά χιλιόμετρα. Το Σαλάρ Ντε Ουγιούνι αποτελεί ένα βασικό αξιοθέατο στην Βολιβία, το οποίο δέχεται χιλιάδες επισκέπτες κάθε χρόνο. 

Το Ίσλα ντελ Πεσκάδο έχει έκταση 24,62 εκτάρια και είναι ένα άγριο και τραχύ «νησί», γεμάτο από γιγάντιους κάκτους. 

Οι κάκτοι και το όνομα του νησιού, το οποίο μοιάζει όντως με ψάρι όταν κάποιος το δει από μακριά, το κάνουν πόλο έλξης για τους τουρίστες. 

Στο «νησί» δεν υπάρχουν ξενοδοχεία και συνεπώς η διανυκτέρευση είναι αδύνατη. Οι τουρίστες το χρησιμοποιούν σαν στάση στην περιπλάνηση τους (οργανωμένες εκδρομές με 4Χ4 με οδηγό και μάγειρα) στο αχανές αλλά ποικιλόμορφο τοπίο των Άνδεων.
Cadillac Escalade

H Cadillac Escalade είναι ένα μεγάλο πολυτελές SUV αυτοκίνητο, που κατασκευάζεται από την αμερικανική αυτοκινητοβιομηχανία Cadillac από τον Αύγουστο του 1998. Μέχρι σήμερα έχουν κυκλοφορήσει 5 γενιές του μοντέλου, με την τέταρτη γενιά της να διατίθεται από τον Απρίλιο του 2014. Η πέμπτη γενιά της, παρουσιάστηκε επίσημα στις 4 Φεβρουαρίου 2020 και κυκλοφόρησε στις ΗΠΑ μέσα στο καλοκαίρι του 2020.

Διαχρονικά, η Escalade έχει προσφερθεί σε τρεις εκδοχές αμαξώματος: 5-πορτο SUV (Sport Utility Vehicle), 5-πορτο SUV με μακρύτερο μεταξόνιο, γνωστό ως Escalade ESV, και (έως το 2013) 4-πορτο SUΤ (Sport Utility Truck), δηλαδή pick-up, γνωστό ως Escalade EXT. Οι δύο εκδοχές SUV της Escalade, τεχνικά συγγενεύουν με τα Chevrolet Tahoe / GMC Yukon και τα Chevrolet Suburban / GMC Yukon XL αντίστοιχα, ενώ η εκδοχή pick-up με το Chevrolet Avalanche (2001 - 2013, σε δύο γενιές).

Η στάνταρ εκδοχή της Escalade διατίθεται σε όλες τις χώρες όπου η Cadillac εξάγεται επίσημα, με μοναδική εξαίρεση το Ισραήλ. Αντιθέτως, η μεγαλύτερου μήκους Escalade ESV προσφέρεται μόνο στις Ηνωμένες Πολιτείες, στον Καναδά, στο Μεξικό, στη Ρωσία και στα κράτη της Μέσης Ανατολής. Οι κυριότεροι ανταγωνιστές της Cadillac Escalade διεθνώς είναι τα SUV πολυτελείας Mercedes-Benz GL-Class, BMW X7, Audi Q7, Toyota Land Cruiser, Toyota Sequoia, Lexus LX, Infiniti QX80, Range Rover και Range Rover Sport. Ειδικότερα στις ΗΠΑ, τον Καναδά, το Μεξικό, την Μέση Ανατολή, την Κίνα και την Νότια Κορέα, διαχρονικός ανταγωνιστής της Escalade είναι και το Lincoln Navigator.

Η ονομασία Escalade (Έσκαλεηντ) σημαίνει αναρρίχηση (με σκάλες) σε τείχος και επελέγη με σκοπό να τονίσει τις αναρριχητικές του ικανότητες στα δύσκολα εδάφη.
Σαντόρε ντι Σανταρόζα

Ο Κόμης Σαντόρε ντι Σανταρόζα (Σαβιλιάνο, 18 Νοεμβρίου 1783 – Σφακτηρία, 8 Μαΐου 1825), ήταν Ιταλός στρατιωτικός, επαναστάτης, τιτλούχος και σπουδαίος φιλέλληνας, που σκοτώθηκε κατά την Ελληνική Επανάσταση του 1821.
Μεχμέτ Σερίφ Δαμάδογλου

right|thumb|200px|Ο Μουφτής Διδυμότειχου στο χωριό Σιδηρώ.
Ο Μεχμέτ Σερίφ Δαμάδογλου (Τουρκικά: Mehmet Şerif Damadoğlu, 1952-) ήταν ο Μουφτής του Διδυμότειχου από το 1986 έως το 2018.
Βενέτικος

Ο Βενέτικος (και Βελονιάς) είναι ποταμός της Μακεδονίας του νομού Γρεβενών. Είναι ένας από τους μεγαλύτερους παραπόταμους του Αλιάκμονα. Πηγάζει από τους ορεινούς όγκους του Σμόλικα, της Βασιλίτσας, του Όρλιακα και της Βάλια Κάλντα και ρέει ανατολικά. Λίγο νοτιότερα των Γρεβενών ρέει μέσα από κατακόρυφους κροκαλοπαγείς βράχους και σχηματίζει τις περίφημες Πύλες του Βενέτικου. Στην συνέχεια ρέει ανατολικότερα και συμβάλλει στον Αλιάκμονα κοντά στο χωριό Αγάπη. Στο μεγαλύτερο διάστημα του χρόνου τα νερά του έχουν έντονο γαλαζοπράσινο χρώμα, εκτός από τις περιόδους έντονων βροχοπτώσεων οπότε τα νερά του γεμίζουν λάσπη από τους παρακείμενους χείμαρρους. Ο ποταμός προσφέρεται για δραστηριότητες όπως ράφτινγκ και καγιάκ.
Διονύσιος Ζακυθηνός

Ο Διονύσιος Ζακυθηνός (1905 - 1993) ήταν Έλληνας ιστορικός που ασχολήθηκε με την βυζαντινή περίοδο και τα μεταβυζαντινά χρόνια, ακαδημαϊκός, πολιτικός και υπουργός.
Πρωτόκολλο Διαδικτύου

Το Πρωτόκολλο Διαδικτύου (IP) ("αγγλ.", Internet Protocol), αποτελεί την κυριότερη σύμβαση επικοινωνίας για τη μετάδοση πακέτων δεδομένων σε ένα 'διαδίκτυο"1, και είναι τμήμα της Συλλογής Πρωτοκόλλων Διαδικτύου. Είναι υπεύθυνο για τη δρομολόγηση των πακέτων δεδομένων ανάμεσα στα διάφορα δίκτυα, ανεξάρτητα από την υποδομή τους, και αποτελεί το κύριο πρωτόκολλο πάνω στο οποίο είναι βασισμένο το Διαδίκτυο.

Το πρωτόκολλο ανήκει στο Επίπεδο Δικτύου, στο Μοντέλο Διαστρωμάτωσης TCP/IP. Καθορίζει τη μορφή των πακέτων που στέλνονται μέσω ενός διαδικτύου, καθώς και τους μηχανισμούς που χρησιμοποιούνται για την προώθηση των πακέτων από έναν υπολογιστή προς έναν τελικό προορισμό μέσω ενός ή περισσότερων δρομολογητών. Γι' αυτούς τους σκοπούς, το πρωτόκολλο, χρησιμοποιεί συγκεκριμένες μεθόδους διευθυνσιοδότησης και δομές για την ενθυλάκωση των πακέτων δεδομένων.

Το πρωτόκολλο πρωτοπαρουσιάστηκε από τους Βιντ Σερφ και Μπομπ Καν το 1974. Συνδέεται στενά με το Πρωτόκολλο Ελέγχου Μετάδοσης (TCP), με αποτέλεσμα ολόκληρη η συλλογή των πρωτοκόλλων του Διαδικτύου να αναφέρεται απλά ως TCP/IP.

Η πρώτη μεγάλης κλίμακας έκδοση του πρωτόκολλο ήταν η έκδοση 4 (IPv4) η οποία επικρατεί μέχρι και σήμερα σε όλο το Διαδίκτυο. Ωστόσο, λόγω του ότι δεν επαρκούν πλέον οι διαθέσιμες διευθύνσεις, τα τελευταία χρόνια, έχει αναπτυχθεί η διάδοχη έκδοση του πρωτοκόλλου, η έκδοση 6 (IPv6), η οποία είναι εν ενεργεία και χρησιμοποιείται ολοένα και περισσότερο σε όλο τον κόσμο. Οι τελευταίες διευθύνσεις IPv4 παραδόθηκαν σε ειδική τελετή, στις 3 Φεβρουαρίου του 2011, στο Μαϊάμι.
Σακουλέβας

Ο Σακουλέβας (ή ποτάμι της Φλώρινας) είναι ποταμός της Μακεδονίας, που στο μεγαλύτερο μήκος του ρέει στον νομό Φλώρινας. Πηγάζει από το όρος Βαρνούντας και ρέει αρχικά ανατολικά περνώντας μέσα από την πόλη της Φλώρινας. Στην συνέχεια διαρρέει την πεδινή έκταση ανατολικά της Φλώρινας, στρέφεται βορειοανατολικά και εισέρχεται στο έδαφος της Βόρειας Μακεδονίας όπου συμβάλλει με τον Εριγώνα, παραπόταμο του Αξιού. Διατηρεί νερό κυρίως τους χειμερινούς μήνες ενώ την καλοκαιρινή περίοδο στερεύει.
Ντέιβιντ Αρκέτ

Ο Ντέιβιντ Αρκέτ ("David Arquette", 8 Σεπτεμβρίου 1971) είναι Αμερικανός ηθοποιός. Είναι μέλος της οικογένειας Αρκέτ και έγινε γνωστός το 1996 όταν έπαιξε στην επιτυχημένη ταινία τρόμου "Scream" και στις δύο συνέχειές της. Αργότερα εμφανίστηκε σε αρκετές τηλεοπτικές σειρές και ταινίες. Το 2011 υποδύθηκε μία ακόμη φορά το ρόλο που τον ανέδειξε στο "Scream 4" μαζί με τους αρχικούς πρωταγωνιστές της τριλογίας Νιβ Κάμπελ και Κόρτνεϊ Κοξ.
Γιάκομπ ντε Μπάκερ

Ο Γιάκομπ ντε Μπάκερ (Jacob de Backer), ή αλλιώς Ζακ (Jacques), που γεννήθηκε μάλλον το 1555 και πέθανε περίπου το 1585, ήταν Φλαμανδός μανιεριστής ζωγράφος και σχεδιαστής που δραστηριοποιήθηκε στην Αμβέρσα μεταξύ των ετών 1571-1585.

Σύμφωνα με τον Κάρελ φαν Μάντερ, ο ντε Μπάκερ εγκαταλείφθηκε όταν ήταν ακόμη παιδί από τον πατέρα του, ο οποίος αναγκάστηκε να εγκαταλείψει την Αμβέρσα εξαιτίας μιας δικαστικής διαμάχης. Σπούδασε με τον Αντόνιο φαν Παλέρμο (Antonio van Palermo) και τον Χέντρικ φαν Στέινσβαϊκ Ι (Hendrik van Steenwijk I). Κατά τον φαν Μάντερ, ο φαν Παλέρμο τον εξαντλούσε τόσο πολύ που ο ντε Μπάκερ πέθανε στην αγκαλιά της κόρης του δασκάλου του σε ηλικία μόλις τριάντα ετών.

Ζωγράφιζε σύμφωνα με το υψηλό μανιεριστικό στυλ της Ρώμης και της Φλωρεντίας - ειδικότερα της γενιάς του Τζόρτζιο Βαζάρι - ωστόσο δεν φαίνεται να είχε ποτέ ταξιδέψει στην Ιταλία, αν και κάτι τέτοιο πιθανολογείται για την περίοδο 1570 - 1575.
Η σειρά των έργων του με τίτλο «Τα επτά θανάσιμα αμαρτήματα» αγοράστηκε το 1594 από το γραμματέα του Αλεσσάντρο Φαρνέζε (Alessandro Farnese) και μεταφέρθηκαν στην Ιταλία. Οι πίνακες αυτοί βρίσκονται σήμερα στο Εθνικό Μουσείο Καποντιμόντε της Νάπολι. 

Άλλα έργα που αποδίδονται στον ντε Μπάκερ είναι η «Δευτέρα Παρουσία», ένα τρίπτυχο με θέμα την Ημέρα της κρίσης για τον τάφο του Κριστόφ Πλαντέν στον καθεδρικό ναό της Αμβέρσας (περίπου 1589) και η «Αλληγορία των τριών εποχών του ανθρώπου» που βρίσκεται στο μουσείο Ερμιτάζ στην Αγία Πετρούπολη.
Πολλές συνθέσεις του διακρίνονται για τα σύνθετα αλληγορικά θέματά τους, γεγονός που πιθανώς μαρτυρά πως ο ντε Μπάκερ έλαβε ουμανιστική εκπαίδευση και πως πελάτες του ήταν μέλη της ιντελιγκέντσιας της Αμβέρσας.

Δεν πρέπει να συγχέεται με τον ζωγράφο της χρυσής ολλανδικής περιόδου Γιάκομπ Μπάκερ (Jacob Adriaensz Backer, 1609 - 1651) από το Άμστερνταμ.
Λόρις

Λόρις είναι το κοινό όνομα των στρεψίρρινων πρωτευόντων της υποοικογένειας Λορίναι (Lorinae) της οικογένειας Λορισίδες. Το γένος Λόρις είναι ένα γένος της υποοικογένειας και περιλαμβάνει τους λεπτούς λόρις, ενώ το γένος Νυκτικήβος περιλαμβάνει τους αργούς λόρις.

Οι λόρις είναι νυκτόβιοι. Βρίσκονται σε τροπικά δάση της Ινδίας, της Σρι Λάνκα και της νοτιοανατολικής Ασίας. Οι λόρις κινούνται με αργό και επιφυλακτικό σκαρφάλωμα σε τέσσερα πόδια. Κάποιοι λόρις είναι εξ ολοκλήρου εντομοφάγοι, ενώ άλλοι συμπεριλαμβάνουν φρούτα, φυσικές ρητίνες, φύλλα και γυμνοσάλιαγκες στη δίαιτά τους.

Οι θηλυκοί λόρις αφήνουν τα μικρά τους στις φωλιές τους. Πριν το κάνουν αυτό, καθαρίζουν τα μικρά με το αλλεργιογόνο σάλιο τους που προκύπτει από το γλύψιμο περιοχών στο εσωτερικό των αγκώνων τους το οποίο εκκρίνει μία μέτρια τοξίνη που αποθαρρύνει τους περισσότερους θηρευτές.
Ράιαν Ρέινολντς

Ο Ράιαν Ρέινολντς ("Ryan Rodney Reynolds", 23 Οκτωβρίου 1976) είναι Καναδός ηθοποιός. Είναι γνωστός για τους ρόλους του στις ταινίες "Βαν Γουάιλντερ: Η Ψυχή του Πάρτυ," (Van Wilder, 2002), "Το Χρονικό μιας Χυλόπιτας" (Just Friends, 2005), "Σίγουρα, Ίσως..." (Definitely, Maybe, 2008), "Η Πρόταση" (The Proposal, 2009), "X-Men η Αρχή: Γούλβεριν" (X-Men Origins: Wolverine, 2009), "Green Lantern" (2011), "Το Κρησφύγετο" (Safe House, 2012) και "Deadpool" (2016).
Μικροκήβος

Οι λεμούριοι ποντικοί είναι νυκτόβιοι λεμούριοι του γένους Μικροκήβος. Όπως όλοι οι λεμούριοι, οι λεμούριοι ποντικοί είναι ενδημικά ζώα της Μαδαγασκάρης. 

Οι λεμούριοι ποντικοί έχουν συνολικό μήκος από το κεφάλι έως την ουρά μικρότερα από 27 cm, όντας έτσι τα μικρότερα πρωτεύοντα, ο μικρότερος από τους οποίους είναι ο Λεμούριος ποντικός της Μαντάμ Μπερτ. Το βάρος τους ωστόσο κυμαίνεται αναλόγως με την διάρκεια της ημέρας.

Οι λεμούριοι ποντικοί είναι παμφάγοι. Στην δίαιτά τους περιλαμβάνονται εκρίσεις εντόμων, αρθρόποδα, μικρά σπονδυλωτά, ρητίνες, φρούτα, άνθη, νέκταρ καθώς και φύλλα και μπουμπούκια αναλόγως με την εποχή.
ReactOS

Το ReactOS (React Operating System) είναι ένα λειτουργικό σύστημα ανοικτού κώδικα ηλεκτρονικών υπολογιστών, το οποίο στοχεύει να είναι συμβατό με εφαρμογές και οδηγούς υλικού που προορίζονται για τα Microsoft Windows NT στις εκδόσεις 5.x και πάνω (Windows 2000 και τους διαδόχους τους). Αποτελεί συνέχεια μιας προηγούμενης προσπάθειας δημιουργίας ενός κλόνου των Windows 95. Η ανάπτυξή του ξεκίνησε το 1998 και από τότε συνεχίζεται με την προσθήκη χαρακτηριστικών που ήδη υπάρχουν στα Windows.

Το ReactOS είναι κυρίως γραμμένο στη γλώσσα προγραμματισμού C, με μερικά στοιχεία του, όπως τον Περιηγητή ReactOS, γραμμένα σε C++. Το έργο μεταφέρεται και σε αρχιτεκτονικές επεξεργαστών ARM και AMD64. Εν μέρει, υλοποιείται η λειτουργικότητα του Windows API, μέσω της περίληψης στοιχείων από το Επίπεδο συμβατότητας για λειτουργικά συστήματα παρόμοια με Unix Wine, αλλά και μέσω πρωτότυπης υλοποίησης χαρακτηριστικών από τους προγραμματιστές. Ωστόσο, η πρόοδος καθυστερεί λόγω έλλειψης προγραμματιστών με τις απαραίτητες ικανότητες.

Ο κώδικας περνάει από εκτενή εξέταση για να προστατεύεται από νομικά προβλήματα, ώστε η υλοποίηση του Windows API να γίνεται μόνο μέσω διαδικασίας αντίστροφης μηχανικής «καθαρού δωματίου». Ο έλεγχος αυτός γίνεται μετά από δύο ανεξάρτητους ισχυρισμούς ενός προηγούμενου προγραμματιστή αλλά και ενός τρίτου μέρους, το 2006, ότι το έργο είτε περιείχε κώδικα από τα Windows ανακτημένο μέσα από αντισυμβολομετάφραση (disassembly), είτε αρχεία κατ' ευθείαν από τη Microsoft. Κανένας από τους δύο ισχυρισμούς δεν είχε επιζήμιες νομικές συνέπειες για το έργο, και η ανάπτυξή του συνεχίζεται μέχρι σήμερα.

Αξιοσημείωτα χαρακτηριστικά του ReactOS είναι η συγκέντρωση πληροφοριών για μη τεκμηριωμένα API των Windows, και γενικότερα η λειτουργία του ως ανοικτού κώδικα που αντικαθιστά πλήρως τα Windows. Ο στόχος του έργου, σύμφωνα με το ίδιο, είναι να επιτρέψει στους χρήστες των Windows να αποφύγουν πλήρως τη χρήση ιδιόκτητου εμπορικού λογισμικού χωρίς να χρειαστεί να περάσουν σε ένα εντελώς διαφορετικό λειτουργικό σύστημα, όπως το Linux. Ωστόσο, η έλλειψη εταιρικής υποστήριξης και προγραμματιστών πλήρους απασχόλησης έχουν καθυστερήσει την επίτευξη αυτού του στόχου.
Εξαρχάτο

Εξαρχάτο ονομαζόταν διοικητική περιφέρεια της Βυζαντινής αυτοκρατορίας στην Ιταλία και τη βόρεια Αφρική από τον 6ο ως τον 8ο αιώνα. Το εξαρχάτο ήταν απομακρυσμένο από το κέντρο, και ο διοικητής (Έξαρχος) συγκέντρωνε την πολιτική και στρατιωτική εξουσία.
Βάτσλαβ Σβέρκος

Ο Βάτσλαβ Σβέρκος ("Václav Svěrkoš") (γεν. στις 1 Νοεμβρίου 1983 στην πόλη Τρίνετς της Μοραβίας στην ανατολική Τσεχία) είναι διεθνής επιθετικός ποδοσφαιριστής από την Τσεχία, με πλούσια καριέρα σε διάφορα ευρωπαϊκά πρωταθλήματα: Γερμανία, Γαλλία, Αυστρία. Έχει ύψος 1,84 και με την εθνική Τσεχίας μετείχε στο Ευρωπαϊκό Πρωτάθλημα 2008. Από τον Ιανουάριο του 2011 αγωνίστηκε δανεικός στον Πανιώνιο για έξι μήνες και επέστρεψε στην Μπάνικ.
Σούλα Πιερράκου

Η Σούλα Πιερράκου γεννήθηκε στη Σκάλα Λακωνίας στις 8 Σεπτεμβρίου 1943 και πέθανε στις 14 Απριλίου 2008. Είχε σπουδάσει Πολιτικές Επιστήμες στo Πάντειο Πανεπιστήμιο και Θέατρο στη Σχολή Θεάτρου του Γρ. Βαφιά.
Γιούργκεν Κλίνσμαν

O Γιούργκεν Κλίνσμαν (γερμανικά "Jürgen Klinsmann", 30 Ιουλίου 1964) είναι Γερμανός πρώην ποδοσφαιριστής και νυν προπονητής ποδοσφαίρου. Γεννήθηκε στην πόλη Γκέπινγκεν της Γερμανίας και αγωνιζόταν ως επιθετικός. Το 1995 αναδείχθηκε τρίτος καλύτερος παίκτης της χρονιάς σύμφωνα με τη FIFA ενώ το 2004 μπήκε στη λίστα FIFA 100 με τους 125 πολυτιμότερους παίχτες όλων των εποχών
Ντάρεν Αρονόφσκι

Ο Ντάρεν Αρονόφσκι (αγγλικά: "Darren Aronofsky") είναι Αμερικανός σκηνοθέτης, σεναριογράφος και παραγωγός ταινιών. Είναι γνωστός για τη δουλειά του στις ταινίες "Ρέκβιεμ για ένα Όνειρο" (Requiem for a Dream, 2000), "Ο Παλαιστής" (The Wrestler, 2009) και "Μαύρος Κύκνος" (Black Swan, 2010), για την οποία έλαβε την πρώτη του υποψηφιότητα για Όσκαρ Σκηνοθεσίας.
Γενοκτονία της Ρουάντα

class="infobox" width=315 style="font-size: 100%;"
style="background: #B5C7DE; text-align: center; color:black" colspan="2" | Γενοκτονία της Ρουάντα
Περιοχή
Ρουάντα
Περίοδος
1994
Θύματα
Πληθυσμός Τούτσι, Τούα και μετριοπαθείς Χούτου
Είδος επίθεσης
Γενοκτονία - Μαζική εξόντωση
Θάνατοι
500.000–1.000.000
Δράστες - Αυτουργοί
Κυβέρνηση των Χούτου, παραστρατιωτικές ομάδες Ιντεραχάμουε και Ιμπουζαμουγκάμπι


Η γενοκτονία της Ρουάντα ήταν η μαζική δολοφονία περίπου 850.000 ανθρώπων, κυρίως της φυλής Τούτσι, από τους ομοεθνείς τους που ανήκαν στη φυλή Χούτου, το 1994.
Φρόσω Ευθυμιάδη - Μενεγάκη

H Φρόσω Ευθυμιάδη - Μενεγάκη ήταν Ελληνίδα γλύπτρια και κεραμίστρια, η οποία γεννήθηκε στην Κωνσταντινούπολη το 1916 και πέθανε στην Αθήνα το 1995.
Πολυπέρχων

Ο Πολυπέρχων ή Πολυσπέρχων (360-303 π.Χ.) καταγόταν από βασιλική γενιά και ήταν γιος του Σιμμία. Γεννήθηκε στην Τυμφαία της Ηπείρου. Υπήρξε στρατηγός του Φιλίππου και του Μεγάλου Αλεξάνδρου. Πήρε μέρος στην εκστρατεία του Αλεξάνδρου στην Ασία. Είχε τεθεί επικεφαλής της τυμφαίας τάξεως και διακρίθηκε. Επέστρεψε στην Ελλάδα το 324 π.Χ. μαζί με τον Κρατερό. Καθ' οδόν, στην Κιλικία πληροφορήθηκε ότι πέθανε ο Αλέξανδρος.